Source: http://sportulialomitean.blogspot.com/2010_03_01_archive.html
Timestamp: 2020-01-26 22:00:10+00:00

Document:
Sportul Ialomiţean, de acum la www.sportulialomitean.com: martie 2010
Ţăndărei, Abatorul şi Gheorghe Lazăr au cîştigat în deplasare,
Feteşti şi Amara doar egal
Liderul campionatului judeţean, Victoria Ţăndărei, s-a impus în deplasarea de la Libertatea Sălcioara şi continuă să conducă în clasamentul Ligii a 4-a, urmată, cu acelaşi număr de puncte, de Abatorul Slobozia, care a cîştigat greu la Victoria Munteni Buzău după ce, la pauză, gazdele conduceau cu scorul de 1-0. De asemenea, după cum anticipam, partida dintre Rapid Feteşti şi Victoria Amara s-a terminat la egalitate, scor 0-0, deşi feteştenii au avut numeroase ocazii de a înscrie iar portarul oaspeţilor, noua achiziţie Trandafir, a prins o zi de graţie salvînd cel puţin 3 goluri ale gazdelor. În schimb, Players Slobozia îşi continuă ascensiunea în clasament, echipa pregătită de Florin Avram «Pele» trecînd cu scorul de 2-1 de Voinţa Reviga, goluri Matache şi Zevedei, şi, profitînd de remiza dintre Feteşti şi Amara, a urcat pe poziţia a 4-a a clasamentului. Slobozenii vor da piept, etapa viitoare, cu cealaltă echipă a reşedinţei de judeţ, Abatorul, formaţia cu care în turul campionatului au terminat la egalitate, scor 2-2, goluri Ionel Zaharia şi Marian Gheorghe, respectiv Marian Nohai şi Mihai Stoian. De remarcat şi ascensiunea formaţiei Viitorul Axintele, care în această parte a doua a campionatului este neînvinsă, reuşind să-şi adjudece toate cele 5 jocuri disputate în retur şi astfel să urce în clasament pînă pe locul al 7-lea, după ce încheiase turul de sezon abia pe poziţia a 9-a, la 10 puncte de primul loc retrogradabil. (George ŞEITAN)
Primarul din Colelia a vrut să retragă echipa de pe teren
Edilul localităţii Colelia, Niţă Nichita, a încercat să scoată echipa pe care o finanţează de pe teren, Spicul, codaşa campionatului judeţean, în partida cu Recolta Gheorghe Lazăr, spre finalul disputei contînd pentru etapa a 20-a a Ligii a 4-a şi încheiată cu victoria oaspeţilor cu scorul de 5-1. La scorul de 1-3, în momentul în care centralul Rodel Aron a indicat lovitură de pedeapsă împotriva formaţiei sale, primarul Niţă Nichita a considerat că nu se impunea penalty şi le-a făcut semn jucătorilor proprii să părăsească terenul de joc. După ce s-a consultat cu portarul Spicului, care i-a spus că lovitura de la 11 metri a fost corect acordată, edilul din Colelia s-a răzgîndit şi le-a permis fotbaliştilor săi să continue pentru ultimele minute ale partidei. Pentru Recolta Gheorghe Lazăr, ocupanta locului al treilea în clasament, au marcat cîte o dublă Laurenţiu Radu şi Alexandru Neculai, respectiv Sandu Cioceanu.
Olimpia Brazii-Viitorul Platoneşti 1-1
Unirea Griviţa-Recolta Bărcăneşti 3-2
Viitorul Axintele-Unirea Ion Roată 6-2
Players Slobozia-Voinţa Reviga 2-1
Victoria Munteni Buzău-Abatorul Slobozia 1-2
Spicul Colelia-Recolta Gheorghe Lazăr 1-5
Libertatea Sălcioara-Victoria Ţăndărei 0-2
Rapid Feteşti-Victoria Amara 0-0
Clasament după etapa a 20-a
1. Victoria Ţăndărei 47p, 2. Abatorul Slobozia 47p, 3. Recolta Gheorghe Lazăr 42p, 4. Players Slobozia 39p, 5. Rapid Feteşti 38p, 6. Victoria Amara 35p, 7. Viitorul Axintele 35p, 8. Viitorul Platoneşti 34p, 9. Olimpia Brazii 30p, 10. Victoria Munteni Buzău 26p, 11. Voinţa Reviga 23p, 12. Libertatea Sălcioara 16p, 13. Recolta Barcăneşti 13p, 14. Unirea Griviţa 12p, 15. Unirea Ion Roată 11p, 16. Spicul Colelia 8p.
Liga a 3-a, etapa a 21-a, Unirea Slobozia-Viitorul Constanţa 1-2
Hertu şi Chiţu au refuzat promovarea fostei lor echipe
Atmosferă de mare meci vineri, 26 martie, pe stadionul municipal «1 Mai» din Slobozia, unde Unirea încerca să se menţină în lupta pentru promovarea în liga secundă, întîlnind una dintre contracandidatele la locul întîi, Viitorul Constanţa, echipa finanţată de Gheorghe Hagi, fostul decar al Naţionalei României. Cu arbitru de Liga I la centru, gălăţeanul Marius Bocăneală, adus la schimb în ultimul moment în locul unui alt cavaler al fluierului de primă ligă, brăileanul Ionel Ivan, cele două echipe au fost departe de pretenţiile unui joc derby. Chiar dacă în tribune s-au aflat însuşi Hagi, dar şi fostul preşedinte al Comisiei Centrale a Arbitrul, bunul său prieten Ion Crăciunescu şi Viorel Anghelinei, director resurse umane al clubului Oţelul Galaţi. Prima parte a meciului a fost rezervată tatonărilor şi abia spre finalul primei părţi a jocului am putut nota un şut pe spaţiul porţii. Slobozenii au fost mai curajoşi şi Viorel Gheorghe, vedeta Unirii, l-a încercat pe portarul oaspeţilor de la mare distanţă, dar fără rezultat pe tabela de marcaj.
Pauza a părut a fi un sfetnic bun pentru antrenorul Ion Răuţă şi elevii săi, pentru că în repriza secundă gazdele au ieşit mai determinate de la cabine. Viorel Gheorghe, cel mai bun om al slobozenilor, alături de extrema dreaptă Costel Roşu, au conlucrat la deschiderea de scor, iar primul nu l-a iertat pe goalkeeper-ul constănţean din interiorul careului de 16 metri. Apoi, inexplicabil, Unirea a căzut în melancolie, şi foştii jucători ai slobozenilor, Chiţu şi Hertu au întors rezultatul în numai cîteva minute. Mai întîi Chiţu, şi-a dovedit aptitudinile de golgheter şi a marcat cu capul din 7-8 metri, la o greşeală a portarului Alex Răuţă care nu a avut curaj să iasă pe o centrare «plouată» în propriul careu, iar apoi Hertu l-a executat de la 17 metri, cu latul, după ce vîrful Viitorul s-a descotorosit de ambii fundaşi centrali ai Unirii, Lazăr şi V. Toma. De menţionat că, la 1-1, căpitanul Romeo Soare a avut golul în vîrful bocancului, dar şutul său s-a dus exact pe direcţia portarului Popa. (George ŞEITAN)
Unirea Slobozia: Răuţă-Stan, V. Toma, Lazăr, Ciortescu-Roşu, Soare (’83 Avanu), Cristea, C. Toma (’76 Tudor)-V. Gheorghe, Niţor (’85 Ilie). Antrenor: Ion Răuţă
Viitorul Constanţa: Popa-Rusu (’63 Militaru), Posteucă, Răvoiu, Olteanu-Florea, Banoti, Durbac-Pavăl (’58 R. Lupu), Hertu (’90 Cîrstocea), Chiţu. Antrenor: Cătălin Anghel
Celelalte rezultate ale etapei a 21-a
CS Domneşti-Viitorul Ianca 1-0
CSM Medgidia-CS Eforie 0-2
CS Viscofil-Viitorul Însurăţei 1-0
ACS Berceni-Viitorul Chirnogi 1-2
Farul 2 Constanţa-Dunărea Călăraşi 3-2
Utchim Găeşti-Petrolul Berca 0-2
Partizanul Merei-Callatis Mangalia 5-2
Oil Terminal Constanţa-CS Tunari 0-3
Clasament după etapa a 21-a
1. ACS Berceni 21 16 2 3 58-9 50pct
2. VIITORUL Constanţa 21 16 2 3 44-9 50
3. UNIREA Slobozia 21 14 2 5 50-16 44
4. CS Viscofil 21 12 4 5 44-17 40
5. CS Domneşti 21 11 5 5 46-26 38
6. CALLATIS Mangalia 21 11 5 5 32-17 38
7. PETROLUL Berca 21 10 5 6 25-24 35
8. DUNĂREA Călăraşi 21 10 3 8 44-34 33
9. CS Tunari 21 9 6 6 28-23 33
10. CS Eforie 21 9 5 7 24-25 32
11. PARTIZANUL Merei 21 8 5 8 30-35 29
12. VIITORUL Însurăţei 21 6 4 11 23-25 22
13. FARUL Constanţa II 21 4 9 8 25-29 21
14. VIITORUL Ianca 21 6 2 13 28-45 20
15. CSM Medgidia 21 5 3 13 22-47 18
16. VIITORUL Chirnogi 21 4 2 15 19-56 14
17. UTCHIM Găeşti 21 2 2 17 19-71 8
18. OIL TERMINAL C-ţa 21 2 2 17 15-68 8
Publicat de George ŞEITAN la 10:07 0 comentarii
CSM Slobozia continuă seria invincibilă din retur
Handbalistele de la Clubului Sportiv Municipal Slobozia continuă să fie neînvinse în returului acestui sezon al Diviziei A după ce au trecut, sîmbătă, 27 martie, scor 21-19, de HC Activ Ploieşti, într-un meci disputat pe teren propriu, în sala de sport a Complexului Sportiv «1 Mai» din reşedinţa de judeţ şi contînd pentru etapa a 17-a a campionatului. Elevele prof. Marian Simion au condus şi la pauză jocul, la un singur gol diferenţă, scor 11-10, iar graţie acestui succes şi-au consolidat poziţia a 3-a în ierarhia Seriei A, după runda din weekend-ul precedent distanţîndu-se la 4 puncte de principala urmăritoare, HCF Piatra Neamţ. Mîine, miercuri, 31 martie, CSM Slobozia va sta întrucît Galaxy 2009 Buzău s-a retras din campionat înainte de startul sezonului, iar sîmbătă, 10 aprilie, în cadrul etapei a 19-a a Diviziei A va primi pe teren propriu pe HCF Piatra Neamţ, în faţa căreia slobozencele au cedat în tur la un singur gol diferenţă, 25-26, după ce la pauză au condus cu două goluri avantaj, 10-8. Altfel, duminică, 28 martie, junioarele I ale Clubului Sportiv Şcolar Slobozia au cedat, scor 19-41, la pauză 17-20, pe teren propriu, în faţa CSS Constanţa, într-o partidă contînd pentru etapa a 18-a a campionatului, seria B. Slobozencele sînt pe ultimul loc al clasamentului, cu 4 victorii şi un egal, dar fiind penalizate cu 13 puncte pentru nerespectarea cerinţelor de vîrstă ale lotului, iar joi, 1 aprilie, vor evolua în deplasare, la liderul ierarhiei, CSS Galaţi, în cadrul etapei a 19-a a sezonului. (George ŞEITAN)
Clasament Divizia A la 27 martie
1. CSM Bucureşti 14 14 0 0 588-306 28
2. CSM Ploieşti 15 12 0 3 470-336 24
3. CSM Slobozia 15 10 0 5 489-383 20
4. HCF Piatra Neamţ 14 8 0 6 424-366 16
5. HC Activ Ploieşti 15 5 0 10 370-418 10
6. Spartac Bucureşti 14 2 0 12 340-514 4
7. Universitatea Tîrgovişte 15 0 0 15 247-605 0
Unirea Slobozia a pierdut, 1-2, cu Viitorul Constanţa şi a ieşit din lupta pentru promovare
Vineri, 26 martie, formaţia Unirea Slobozia a cedat, scor 1-2, partida disputată pe teren propriu împotriva ocupantei locului secund în seria a 2-a a ligii a 3-a, Viitorul Constanţa, meci contînd pentru etapa a 21-a, după ce elevii lui Ion Răuţă au condus în partea secundă a meciului cu 1-0. Golul slobozenilor a fost marcat de Viorel Gheorghe, care a înscris după o centrare venită de pe partea dreaptă de la Roşu, în timp ce pentru constănţeni, finanţaţi de fosta glorie a fotbalului românesc, Gheorghe Hagi, au marcat chiar foştii jucători ai Unirii, Aurelian Chiţu (foto stînga, în duel cu slobozeanul Roşu), reluare cu capul din 7 metri şi Nicolae Hertu, şut cu latul de la 20 de metri. Echipa municipiului Slobozia rămîne pe poziţia a 3-a a clasamentului, la 6 puncte de primele două locuri ale ierarhiei, ocupate la egalitate de puncte de ACS Berceni şi Viitorul Constanţa, ieşind practic definitiv din lupta pentru promovarea în liga secundă.
CS Domneşti - Viitorul Ianca 1-0
CSM Medgidia - CS Eforie 0-2
CS Viscofil - Viitorul Însurăţei 1-0
Oil Terminal Constanţa - CS Tunari 0-3 (gazdele s-au retras din campionat)
ACS Berceni - Viitorul Chirnogi 1-2
Farul II - Dunărea Călăraşi 3-2
Utchim Găeşti - Petrolul Berca (mîine de la ora 15:00)
Partizanul Merei - Callatis Mangalia (mîine de la ora 15:00)
Publicat de George ŞEITAN la 19:51 0 comentarii
Exclusiv Ultima oră
Centralul partidei Unirea Slobozia-Viitorul Constanţa, schimbat de CCA
Potrivit unei informaţii de ultimă oră, brăileanul Ionel Ivan, centralul partidei dintre Unirea Slobozia şi Viitorul Constanţa, care se dispută vineri, 26 martie, de la orele 15,00, în cadrul etapei a 21-a a Ligii a 3-a, a fost schimbat cu gălăţeanul Marius Bocăneală, dar tuşierii partidei vor rămîne Sabin Gabriel Stroe şi Romică Bîrdeş, din Piteşti. Deşi face parte din lotul A de arbitri, Bocăneală nu a mai condus un meci la centru în Liga I din 18 octombrie 2008, Rapid-Gaz Metan 4-2, dar a prins trei jocuri ca rezervă în acest sezon şi chiar un meci în 16-imile Cupei României, Unirea Urziceni-Sportul Studenţesc, scor 3-0. De asemenea, putem aprecia că delegarea în cauză pare de bun augur pentru slobozeni, întrucît tot cu Bocăneală la centru constănţenii au cedat, scor 1-2, la CS Tunari, iar Unirea a obţinut un rezultat pozitiv în singurul joc în care a fost fluierată de arbitrul gălăţean, 1-0 la Săgeata Stejaru în sezonul precedent al Ligii a 3-a.
Publicat de George ŞEITAN la 20:44 0 comentarii
Ţăndărei şi Abatorul se duelează de la distanţă, Gheorghe Lazăr stă la pîndă
Etapa din cadrul campionatului judeţean, din acest weekend, va continua să menţină interesul treaz pentru primele locuri ale clasamentului, ţinînd cont că liderul Victoria Ţăndărei se va deplasa la Libertatea Sălcioara, formaţie de care, spre exemplu, Recolta Gheorghe Lazăr a trecut, cu oarece dificultate, runda precedentă, pe teren propriu, după ce oaspeţii au condus cu 1-0. De asemenea, nici ocupanta locului secund, Abatorul Slobozia, care nu traversează cea mai bună perioadă, dar care reuşeşte să cîştige şi să se menţină în «coasta» Ţăndăreiului, va avea un meci la fel de dificil la Victoria Munteni Buzău, formaţie care în acest retur nu a cedat decît un singur joc, 2-3 pe terenul uneia dintre candidatele la retrogradare, Recolta Bărcăneşti. De departe, însă, cel mai interesant joc al rundei a 20-a este cel de la Feteşti, dintre Rapid din localitate şi Victoria Amara, echipa care va învinge urmînd să se menţină în preajma podiumului, în timp ce formaţia care va pierde va ieşi definitiv din calculele pentru titlul judeţean. În schimb, un rezultat de egalitate nu ar ajuta pe niciuna dintre cele două combatante amintite, întrucît o altă echipă cu pretenţii, Players Slobozia, care are numai succese în această a doua parte a sezonului, e drept în compania unor adversari modeşti, s-a strecurat nebăgată în seamă pînă pe poziţia a 5-a a clasamentului după ce a încheiat turul pe locul al 8-lea, la 14 puncte de liderul Ţăndărei, acum fiind la numai 8 puncte de prima poziţie a Ligii a 4-a.
Abatorul a cîştigat la «masa verde» cu Colelia
Comisia de Competiţii din cadrul Asociaţiei Judeţene de Fotbal Ialomiţa a decis, marţi, să omologheze cu scorul de 3-0 în favoarea formaţiei Abatorul Slobozia meciul disputat pe teren propriu împotriva codaşei Spicul Colelia, contînd pentru etapa a 19-a a Ligii a 4-a şi încheiat pe teren cu scorul de 3-2 tot pentru elevii prof. Constantin Prepeliţă. Oaspeţii au utilizat în acea partidă un jucător aflat în stare de suspendare, adică în dreptul respectivului fotbalist se regăseau patru cartonaşe galbene iar acesta nu avea drept de joc în confruntarea desfăşurată sîmbăta precedentă. (George ŞEITAN)
Olimpia Brazii-Viitorul Platoneşti
Arbitri: C. Borangic, I. Neacşa, M. Scînteie
Unirea Griviţa-Recolta Bărcăneşti
Arbitri: G. Niţu, D. Dobre, M. Nedelcu
Viitorul Axintele-Unirea Ion Roată
Arbitri: V. Modrea. M. Anton, I. Munteanu
Players Slobozia-Voinţa Reviga
Arbitri: A. Zaharia, V. Stan, I. Pîrîiescu
Arbitri: M. Moise, V. Bucurică, Gh. Andrei
Spicul Colelia-Recolta Gheorghe Lazăr
Arbitri: R. Aron, M. Hagiu, M. Bazac
Libertatea Sălcioara-Victoria Ţăndărei
Arbitri: I. Stan, Gh. Stoian, R. Ionescu
Rapid Feteşti-Victoria Amara
Arbitri: E. Iacob, I. Dimache, I. Alexe
Publicat de George ŞEITAN la 16:59 0 comentarii
Liga a 3-a, etapa a 21-a, Unirea Slobozia v Viitorul Constanţa
Vor să bată puştii «Regelui» Hagi!
Vineri, 26 martie, cu începere de la orele 15,00, Unirea Slobozia, pregătită de Ion Răuţă, va susţine pe teren propriu cel mai important examen al acestui început de retur, Soare şi compania urmînd să primească vizita ocupantei locului secund în seria a 2-a a ligii a 3-a, Viitorul Constanţa, nimeni alta decît echipa de seniori a Academiei «Gheorghe Hagi», cel alintat «Regele fotbalului românesc». Partida va fi arbitrată la centru, aşa cum am anunţat în exclusivitate, de brăileanul Ionel Ivan, ajutat la cele două tuşe de Sabin Gabriel Stroe şi Romică Bîrdeş, ambii din Piteşti. Slobozenii sînt pe poziţia a 3-a a clasamentului, la 3 puncte în spatele constănţenilor, care, reamintim, au avut parte de două săptămîni de odihnă întrucît etapa precedentă nu au evoluat într-un joc oficial, adversara Viitorului din campionat retrăgîndu-se chiar înaintea disputei cu puştii lui Hagi. Formaţia antrenată de Cătălin Anghel şi Norbert Niţă a disputat, aşa cum am precizat anterior, un meci amical contra echipei de liga a 4-a CS Eolica Baia, din Tulcea, de care au dispus cu scorul de 7-0, două dintre goluri fiind marcate de Nicolae Hertu şi Aurelian Chiţu, foştii juniori ai Unirii Slobozia. În schimb, slobozenii au de partea lor avantajul terenului propriu şi, psihologic, statistica îi ajută la meciurile de acasă pentru că elevii lui Răuţă nu au cedat niciun meci pe stadionul «1 Mai» în acest sezon, avînd 8 victorii şi un singur rezultat de egalitate, dar un golaveraj excelent, 30 de goluri marcate şi numai două primite. De asemenea, Unirea Slobozia nu a mai pierdut acasă într-un meci oficial de campionat de pe data de 28 noiembrie 2008, din sezonul 2008-2009, cînd CS Ovidiu s-a impus cu scorul de 1-0 în ultima etapă a turului. Viitorul nu străluceşte la jocurile din deplasare, unde constănţenii au la activ 3 înfrîngeri, două rezultate de egalitate şi 5 victorii, avînd un golaveraj de 15 marcate şi 7 primite. (George ŞEITAN)
Programul complet ale rundei
CS Domneşti-Viitorul Ianca
CSM Medgidia-CS Eforie
CS Viscofil-Viitorul Însurăţei
ACS Berceni-Viitorul Chirnogi
Unirea Slobozia-Viitorul Constanţa
Farul 2 Constanţa-Dunărea Călăraşi
Utchim Găeşti-Petrolul Berca (mîine, ora 15,00)
Partizanul Merei-Callatis Mangalia (mîine, ora 15,00)
Oil Terminal Constanţa-CS Tunari (nu se dispută)
Rezultatele etapei a 15-a şi programul etapei a 16-a în Categoria Onoare
Rezultate Seria I
Gheorghe Doja-Borduşani 3-0
Giurgeni-Traian 1-2
Gura Ialomiţei-Perieţi 1-0
Ciulniţa-Ograda 2-2
Bucu-Viticola 2-2
Stelnica-Mihail Kogălniceanu 0-2
Valea Ciorii-Movila 2-3
Program Seria I, sîmbătă, 27 martie, ora 16,00
Borduşani-Valea Ciorii
Movila-Stelnica
Mihail Kogălniceanu-Bucu
Viticola-Ciulniţa
Ograda-Gura Ialomiţei
Perieţi-Giurgeni
Traian-Gheorghe Doja
Rezultate Seria a II-a
Borăneşti-Malu Roşu 7-1
Moldoveni-Sărăţeni 2-3
Grindu-Maia 1-1
Fierbinţi-Jilavele 3-2
Coşereni-Cocora 2-1
Căzăneşti-Raşi 3-1
Sfîntu Gheorghe-Andrăşeşti 1-1
Program Seria a II-a, duminică, 28 martie, ora 16,00
Malu Roşu-Sfîntu Gheorghe
Andrăşeşti-Căzăneşti
Raşi-Coşereni
Cocora-Fierbinţi
Jilavele-Grindu
Maia-Moldoveni
Sărăţeni-Borăneşti
Categoria Promoţie, etapa a 4-a a returului
duminică, 28 martie, orele 16,00
Spicul Miloşeşti-Slobozia Nouă
Mărculeşti-Iazu
Giunamea-Scînteia
Gheorghe Lazăr-Bueşti
Bucu-Brîncoveni
Vlădeni-Ştiinţa Slobozia
Gimbăşani-Omega Miloşeşti
Ciulniţa-Păltiniş
Albeşti stă
Valea Măcrişului-Orboeşti
Steaua Borduşelu-Adîncata
Alexeni-Armăşeşti
Manasia-Dridu
Roşiori-Gîrbovi
Bărbuleşti-Broşteni
Jilavele 2-Dinamo Borduşelu
Înfrăţirea Jilavele-Moviliţa
Publicat de George ŞEITAN la 16:54 0 comentarii
Liga a 3-a, etapa a 21-a, vineri, 26 martie, orele 15,00
Arbitru de Liga I la Unirea Slobozia-Viitorul Constanţa
Centralul de Liga I, Ionel Ivan, din Brăila, va conduce la centru partida dintre Unirea Slobozia şi Viitorul Constanţa, care se va disputa vineri, 26 martie, începînd cu orele 15,00, pe stadionul municipal «1 Mai» şi care va conta pentru etapa a 21-a a Ligii a 3-a la fotbal. Brăileanul Ivan, care a arbitrat ultimul joc în prima ligă în sezonul 2008-2009, pe 9 mai anul trecut, meciul Gloria Buzău-Rapid Bucureşti, scor 0-1, dar a fost rezervă în acest sezon de opt ori, ultima dată la Unirea Urziceni-CFR Cluj, 0-1, va fi asistat la cele două tuşe de Sabin Gabriel Stroe şi de Romică Bîrdeş, ambii din Piteşti. De asemenea, Ionel Ivan a condus la centru şi partida tur dintre Unirea Slobozia şi Viitorul Constanţa, cîştigată de formaţia de la malul Mării cu scorul de 1-0, unicul gol al partidei fiind marcat chiar de fostul jucător al slobozenilor, Aurelian Chiţu.
Publicat de George ŞEITAN la 20:51 0 comentarii
Ţăndărei şi Abatorul rămîn la braţ pe primul loc al clasamentului
Etapa din weekend-ul precedent, disputată sîmbătă, 20 martie, începînd cu orele 16,00, a consfinţit primul succes din acest retur pentru liderul Victoria Ţăndărei, care îşi menţine prima poziţie a clasamentului după ce a trecut lejer, scor 4-1, de Rapid Feteşti, formaţie care a coborît după această înfrîngere un loc în ierarhie. În schimb, Abatorul Slobozia s-a chinuit pe teren propriu cu «lanterna roşie» Spicul Colelia, oaspeţii conducînd în două rînduri, cu 1-0 şi 2-1, însă în final s-au recunoscut învinşi graţie prestaţiei foarte bune a extremei Ionel Baltă şi a vîrfului Alexandru Ene, care au anulat reuşita de senzaţie a mijlocaşului Spicului, Voiniţchi, şut direct în vinclu din lovitură liberă. De asemenea, în alte două jocuri ale etapei, gazdele au avut mari probleme în a-şi apropia victoria, Recolta Gheorghe Lazăr învingînd la limită, scor 2-1, pe Libertatea Sălcioara, golul desprinderii fiind marcat de recenta achiziţie Cosmin Constantin, mijlocaşul împrumutat pînă în vară de la Victoria Amara, în timp ce şi amărenii au trecut cu emoţii de Olimpia Brazii, al cărei joc a fost peste cel practicat de formaţia lui Bruno Stroe. După ce au fost conduşi cu 1-0, la o gravă greşeală în defensivă, amărenii au întors rezultatul şi, graţie golurilor lui Auraş Constantin, din penalty şi Valentin Moraru, şi-au asigurat toate cele trei puncte. Succesul Victoriei Amara a fost posibil şi datorită faptului că portarul Ştefan Bucur s-a revanşat pentru eroarea de la golul încasat în prima parte a jocului, apărînd în ultimele secvenţe ale întîlnirii o lovitură de pedeapsă acordată pentru formaţia din Brazii. (George ŞEITAN)
Arbitrii au dat testele fizice
La începutul acestei săptămîni, arbitrii şi arbitrii asistenţi din Ialomiţa au susţinut testarea fizică pe plan local, de asemenea şi arbitrii lotului de Liga a 3-a susţinînd aceleaşi probe fizice. Rezultatele pentru cavalerii fluierului din eşalonul al treilea urmează a fi transmise de Comisia Judeţeană de Arbitri, prezidată de ex-arbitrul de Liga I Vasile Bratu, către Comisia Centrală a Arbitrilor pînă la data de 1 aprilie 2010. Probele fizice au constat, pentru arbitri, în susţinerea testului Cooper, minimum 2800 de metri, 100 de metri în maxim 7,2 secunde şi 400 de metri în maxim 30 de secunde, iar pentru arbitri asistenţi testul miniCooper, adică 2000 de metri în 8 minute şi 100 de metri în maximum 7,2 secunde.
Victoria Amara-Olimpia Brazii 2-1
Victoria Ţăndărei-Rapid Feteşti 4-1
Recolta Gheorghe Lazăr-Libertatea Sălcioara 2-1
Abatorul Slobozia-Spicul Colelia 3-2
Voinţa Reviga-Victoria Munteni Buzău 1-2
Unirea Ion Roată-Players Slobozia 0-1
Recolta Bărcăneşti-Viitorul Axintele 1-2
Viitorul Platoneşti-Unirea Griviţa 2-0
Clasament după etapa a 19-a
1. Victoria Ţăndărei 44p, 2. Abatorul Slobozia 44p, 3. Recolta Gheorghe Lazăr 39p, 4. Rapid Feteşti 37p, 5. Players Slobozia 36p, 6. Victoria Amara 34p, 7. Viitorul Platoneşti 33p, 8. Viitorul Axintele 32p, 9. Olimpia Brazii 29p, 10. Victoria Munteni Buzău 26p, 11. Voinţa Reviga 23p, 12. Libertatea Sălcioara 16p, 13. Recolta Barcăneşti 13p, 14. Unirea Ion Roată 11p, 15. Unirea Griviţa 9p, 16. Spicul Colelia 8p.
Liga a 3-a, etapa a 20-a
Unirea Slobozia a învins la Chirnogi şi aşteaptă duelul cu Academia Hagi
Formaţia antrenată de Ion Răuţă, Unirea Slobozia, s-a impus mai greu decît o arată scorul final, 2-0, în deplasarea de la Viitorul Chirnogi, într-o partidă destul de echilibrată care s-a disputat vineri, 19 martie, de la orele 15,00 şi care a contat pentru etapa a 20-a a seriei B a Ligii a 3-a. Golurile formaţiei slobozene au fost reuşite de neobositul Viorel Gheorghe, dintr-o lovitură de pedeapsă acordată în minutul 36 al jocului, în timp ce reuşita care a asigurat desprinderea a fost opera lui Nicuşor, în ultimul sfert de oră al disputei. Gazdele au evoluat în 10 jucători în partea a doua a meciului şi au cerut şi ele o lovitură de la 11 metri, însă centralul Constantin Horia Ciucă, din Bucureşti, a lăsat jocul să continue fără a indica punctul cu var.
Runda următoare, Unirea Slobozia va primi acasă pe Viitorul Constanţa, de fapt Academia «Gheorghe Hagi», la care evoluează foştii slobozeni Aurelian Chiţu şi Nicolae Hertu, într-un derby care va decide în mare măsură care formaţie va ocupa la final poziţia secundă în clasament şi se va menţine în lupta pentru primul loc pînă la sfîrşitul sezonului. Meciul se va disputa vineri, 26 martie, începînd cu orele 15,00. Altfel, ţinînd cont că runda precedentă nu au evoluat şi au cîştigat la «masa verde», scor 3-0, partida cu Oil Terminal Constanţa, întrucît «lanterna roşie» s-a retras din campionat, constănţenii au disputat un meci de verificare vineri, 19 martie, împotriva unei echipe de Liga a 4-a din Tulcea, de care au trecut cu scorul de 7-0, două dintre golurile Viitorului fiind marcate de Hertu şi Chiţu.
Pe de altă parte, într-un alt joc contînd pentru etapa a 20-a a Ligii a 3-a, slobozeanul Dumitru Gheorghe a reuşit să deschidă scorul pentru echipa sa, Dunărea Călăraşi, în minutul 7 al partidei încheiate la final cu scorul de 5-1 în dauna penultimei clasate în ierarhie, Utchim Găeşti. (George ŞEITAN)
Dunărea Călăraşi-Utchim Găeşti 5-1
Callatis Mangalia-Farul 2 Constanţa 0-0
CS Eforie-Partizanul Merei 1-0
CS Tunari-CS Domneşti 0-1
Viitorul Ianca-CS Viscofil 0-1
Viitorul Constanţa-Oil Terminal Constanţa 3-0
Viitorul Chirnogi-Unirea Slobozia 0-2
Petrolul Berca-ACS Berceni 0-1
Viitorul Însurăţei-CSM Medgidia 3-1
Clasament după runda a 20-a
1. ACS Berceni 20 16 2 2 57-7 50pct
2. VIITORUL Constanţa 20 15 2 3 42-8 47
3. UNIREA Slobozia 20 14 2 4 49-14 44
4. CALLATIS Mangalia 20 11 5 4 30-12 38
5. CS Viscofil 20 11 4 5 43-17 37
6. CS Domneşti 20 10 5 5 45-26 35
7. DUNĂREA Călăraşi 20 10 3 7 42-31 33
8. PETROLUL Berca 20 9 5 6 23-24 32
9. CS Tunari 20 8 6 6 25-23 30
10. CS Eforie 20 8 5 7 22-25 29
11. PARTIZANUL Merei 20 7 5 8 25-33 26
12. VIITORUL Însurăţei 20 6 4 10 23-24 22
13. VIITORUL Ianca 20 6 2 12 28-44 20
14. CSM Medgidia 20 5 3 12 22-45 18
15. FARUL Constanţa II 20 3 9 8 22-27 18
16. VIITORUL Chirnogi 20 3 2 15 17-55 11
17. UTCHIM Găeşti 20 2 2 16 19-69 8
18. OIL TERMINAL C-ţa 20 2 2 16 15-65 8
Publicat de George ŞEITAN la 14:27 0 comentarii
CSM Slobozia a făcut spectacol la Spartac Bucureşti
Elevele prof. Marian Simion de la CSM Slobozia s-au distrat cu adversarele de la Spartac Bucureşti într-un meci contînd pentru etapa a doua a returului Diviziei A la handbal feminin, disputat în Capitală. Slobozencele au învins, scor 40-30, la pauză 18-10, ocupanta penultimului loc în ierarhie după prima rundă a celei de-a doua părţi a campionatului, respectîndu-şi parcă norma de minim 40 de goluri marcate pe meci, după ce şi în prima etapă din retur au trecut spulberat, scor 49-14, ultima clasată din Seria A, Universitatea Tîrgovişte. Următoarea etapă, a 3-a a returului, sîmbătă, 27 martie, CSM Slobozia va primi pe teren propriu vizita formaţiei HC Activ Ploieşti, ocupanta locului al 5-lea în clasament, care runda precedentă a zdrobit, scor 36-9, pe Universitatea Tîrgovişte, în timp ce în prima etapă a returului a cedat, în deplasare, scor 19-32, în dauna formaţiei CSM Ploieşti.
Altfel, în campionatul junioarelor I, formaţia CSS Slobozia a fost învinsă, duminică, 21 martie, în deplasare, de LPS Buzău, scor 24-28, într-un meci contînd pentru etapa a 17-a a sezonului 2009-2010. Fetele noastre ocupă ultimul loc în clasament, fiind penalizate cu 11 puncte pentru nerespectarea cerinţelor de vîrstă impuse de Federaţia Română de Handbal. Etapa viitoare, CSS Slobozia va primi acasă pe CSS Constanţa, echipă care se luptă pentru calificarea la turneul semifinal şi care ocupă poziţia a 3-a în ierarhie, la numai două puncte în spatele celor două formaţii care conduc seria B, Oţelul Galaţi şi CSS Galaţi. (George ŞEITAN)
Clasament Seria A la 20 martie
1. CSM Bucureşti 13 13 0 0 554-276 26
2. CSM Ploieşti 14 12 0 2 440-302 24
3. CSM Slobozia 14 9 0 5 468-364 18
4. HCF Piatra Neamţ 13 7 0 6 379-351 14
5. HC Activ Ploieşti 14 5 0 9 351-397 10
7. Universitatea Tîrgovişte 14 0 0 14 232-560 0
Publicat de George ŞEITAN la 14:25 0 comentarii
Rezultatele etapei a 19-a din Liga a 4-a
Ţăndărei şi Abatorul rămîn la braţ pe primul loc
Publicat de George ŞEITAN la 09:46 0 comentarii
Cosmin Constantin, noua achiziţie a Recoltei Gheorghe Lazăr
În urmă cu cîteva ore, managerul echipei Recolta Gheorghe Lazăr, Ilie Lemnaru, a reuşit să detoneze bomba pe piaţa transferurilor din Ialomiţa, formaţia sa asigurîndu-şi serviciile mijlocaşului de creaţie al Victoriei Amara, Cosmin Constantin, poreclit Nils, unul dintre jucătorii preferaţi ai acestuia. Constantin ar putea debuta pentru Gheorghe Lazăr chiar sîmbătă, cînd Recolta primeşte pe teren propriu pe Libertatea Sălcioara, fotbalistul mai evoluînd în cariera sa la Unirea Slobozia şi CSS Slobozia.
De asemenea, să precizăm că, în ultimele ore înaintea închiderii perioadei de transferuri, şi Victoria Amara a achiziţionat un portar, pe Andrei Trandafir, care a evoluat şi pentru Unirea Slobozia în Liga a 3-a. Mutarea în cauză pare una cel puţin surprinzătoare ţinînd cont că, deşi gafează uneori, cum a făcut-o în partida cu Abatorul, din prima etapă a returului, titularul postului de portar, Ştefan Bucur (Jumară) a fost decisiv în victoria 2-1 din etapa trecută cu liderul Ţăndărei, cînd a închis practic poarta la ultimele acţiuni ale oaspeţilor.
Publicat de George ŞEITAN la 17:22 0 comentarii
Rezultatele etapei a 20-a din Liga a 3-a
Slobozia bate la Chirnogi, dar rămîne pe locul 3
Dunărea Călăraşi - Utchim Găeşti 5-1
Callatis Mangalia - Farul Constanţa II 0-0
CS Eforie - Partizanul Merei 1-0
CS Tunari - CS Domneşti 0-1
Viitorul Ianca - CS Viscofil 0-1
Viitorul Constanţa - Oil Terminal Constanţa 3-0 (oaspeţii s-au retras din campionat)
Viitorul Chirnogi - Unirea Slobozia 0-2
Petrolul Berca - ACS Berceni 0-1
Viitorul Însurăţei - CSM Medgidia 3-1
După această etapă, Unirea Slobozia se menţine pe locul al treilea cu 44 de puncte, cu trei puncte mai puţin decît Viitorul Constanţa, formaţie pe care o va întîlni chiar etapa viitoare pe teren propriu. Lider se menţine ACS Berceni, care totalizează 50 de puncte.
Ţăndărei gîfîie de la începutul returului, Abatorul ţinteşte prima poziţie
Sîmbătă, 20 martie, cu începere de la orele 16,00, se vor disputa jocurile contînd pentru etapa a 19-a a campionatului judeţean, cea de-a 4-a a returului. De departe, cea mai interesantă dispută este cea de la Ţăndărei, dintre Victoria din localitate, care încă se chinuie să-şi păstreze prima poziţie a clasamentului Ligii a 4-a, şi Rapid Feteşti, performera etapei precedente cînd a învins cu 1-0 cea mai în formă echipă a returului, Recolta Gheorghe Lazăr. De această partidă depinde în mare măsură şi cine va fi noul lider al campionatului judeţean după această rundă, fiind greu de crezut că, într-o altă partidă contînd pentru aceeaşi etapă, Abatorul Slobozia se va împiedica pe teren propriu de codaşa Spicul Colelia. În turul campionatului, Victoria Ţăndărei a reuşit să se impună în deplasarea de la Feteşti, scor 2-1, oaspeţii reuşind să întoarcă rezultatul după ce au fost conduşi prin golul lui Milică Juncanariu, Andrei Cimpoeru şi Silivestru Rusen marcînd pe finalul jocului pentru Ţăndărei. În schimb, Abatorul s-a chinuit în prima parte a sezonului la Colelia, Mihai Stoian marcînd unicul gol al partidei la puţine minute după startul reprizei secunde.
Amara are terenul suspendat două etape
Altfel, să precizăm că, în şedinţa Comisiei de Disciplină a Asociaţiei Judeţene de Fotbal Ialomiţa, s-a hotărît suspendarea pentru două etape a terenului Victoriei Amara, după meciul din etapa precedentă cu Victoria Ţăndărei, pentru deficienţe în organizarea jocului, respectiv carenţe în asigurarea măsurilor de securitate la terenul de fotbal. De asemenea, Asociaţia Sportivă a fost sancţionată cu 500 lei amendă, iar cel mai probabil următoarele două jocuri de pe teren propriu Victoria Amara le va disputa la Slobozia Nouă, pe stadionul formaţiei Players Slobozia. (George ŞEITAN)
Victoria Amara-Olimpia Brazii*
Arbitri: L. Ion, I. Moga, C. Ojog
Victoria Ţăndărei-Rapid Feteşti
Arbitri: G. Niţu, J. Dimache, D. Dobre
Recolta Gheorghe Lazăr-Libertatea Sălcioara
Arbitri: I. Stan, I. Neacşa, Şt. Mitroi
Abatorul Slobozia-Spicul Colelia
Arbitri: M. Zamfir, Gh. Stoian, R. Ionescu
Voinţa Reviga-Victoria Munteni Buzău
Arbitri: V. Modrea, I. Munteanu, I. Pîrîiescu
Unirea Ion Roată-Players Slobozia
Arbitri: M. Moise, M. Anton, L. Burlacu
Recolta Bărcăneşti-Viitorul Axintele
Arbitri: E. Iacob, A. Mihalcea, F. Panait
Viitorul Platoneşti-Unirea Griviţa
Arbitri: M. Bazac, T. Stan, D. Avram
*Partida se joacă la Andrăşeşti
Etapa amînată se dispută vineri, 19 martie
După cum am anunţat, Federaţia Română de Fotbal a amînat etapa a 20-a a Ligii a 3-a care ar fi trebuit să se dispute săptămîna precedentă, vineri, 12 martie, din cauza condiţiilor meteo nefavorabile din weekend-ul trecut. Astfel, runda menţionată se va juca vineri, 19 martie, cu începere de la orele 15,00, la fel cum am precizat în urmă cu cîteva zile. Aşa cum este cunoscut, Unirea Slobozia va evolua în deplasare, la Viitorul Chirnogi, partidă care va fi condusă la centru de Constantin Horia Ciucă, din Bucureşti, asistat la cele două linii de Rareş Ioan Căpăţîneanu, din Rîmnicu Vîlcea şi de Mihai Mustaţă, tot din Capitală. Observatorii jocului vor fi fostul arbitru Florin Chivulete şi Marius Ciugarin, ambii din Bucureşti, acesta din urmă înlocuindu-l pe Nicolae Sînge, din Berceni, judeţul Ilfov. Slobozenii ocupă poziţia a 3-a a clasamentului, cu 41 de puncte, fiind devansaţi de Viitorul Constanţa, cu 44 de puncte şi ACS Berceni, liderul seriei a 2-a, cu 47 de puncte. Viitorul Chirnogi este abia pe poziţia a 16-a, retrogradabilă, cu numai 11 puncte. (George ŞEITAN)
Dunărea Călăraşi-Utchim Găeşti
Callatis Mangalia-Farul 2 Constanţa
CS Eforie-Partizanul Merei
CS Tunari-CS Domneşti
Viitorul Ianca-CS Viscofil
Viitorul Chirnogi-Unirea Slobozia
Petrolul Berca-ACS Berceni
Viitorul Însurăţei-CSM Medgidia
Viitorul Constanţa-Oil Terminal Constanţa (nu se dispută)
Rezultatele etapei a 14-a şi programul etapei a 15-a în Categoria Onoare
Borduşani-Movila 4-0
Mihail Kogălniceanu-Valea Ciorii 4-0
Viticola-Stelnica 3-0
Ograda-Bucu 4-1
Perieţi-Ciulniţa 2-1
Traian-Gura Ialomiţei 1-1
Gheorghe Doja-Giurgeni 3-0
Program Seria I, sîmbătă, 20 martie, ora 16,00
Gheorghe Doja-Borduşani
Giurgeni-Traian
Gura Ialomiţei-Perieţi
Ciulniţa-Ograda
Bucu-Viticola
Stelnica-Mihail Kogălniceanu
Valea Ciorii-Movila
Malu Roşu-Andrăşeşti 1-2
Raşi-Sfîntu Gheorghe 1-3
Cocora-Căzăneşti 1-0
Jilavele-Coşereni 2-1
Maia-Fierbinţi 2-0
Sărăţeni-Grindu 5-4
Borăneşti-Moldoveni 2-1
Program Seria a II-a, duminică, 21 martie, ora 16,00
Borăneşti-Malu Roşu
Moldoveni-Sărăţeni
Grindu-Maia
Fierbinţi-Jilavele
Coşereni-Cocora
Căzăneşti-Raşi
Sfîntu Gheorghe-Andrăşeşti
Categoria Promoţie, etapa a 3-a a returului
duminică, 21 martie, orele 16,00
Omega Miloşeşti-Ciulniţa
Ştiinţa Slobozia-Gimbăşani
Brîncoveni-Vlădeni
Bueşti-Bucu
Scînteia-Gheorghe Lazăr
Iazu-Giunamea Armînească
Slobozia Nouă-Mărculeşti
Albeşti-Spicul Miloşeşti
Păltiniş stă
Orboeşti-Moviliţa
Dinamo Borduşelu-Înfrăţirea Jilavele
Broşteni-Jilavele 2
Gîrbovi-Bărbuleşti
Dridu-Roşiori
Armăşeşti-Manasia
Adîncata-Alexeni
Valea Măcrişului-Steaua Borduşelu
Scrimerii CSS Slobozia, rezultate apreciate la Cupa Municipiului Bucureşti
Sîmbătă, 13 martie, în organizarea Direcţiei pentru Sport a municipiului Bucureşti, s-a desfăşurat în sala de sport a Complexului Sportiv «Ghencea» din Capitală Cupa municipiului Bucureşti la scrimă. Concursul a fost organizat pe două categorii de vîrstă, copii 10-13 ani, fete şi băieţi, respectiv cadeţi 14-17 ani, fete şi băieţi, participînd cluburile Dinamo Bucureşti, CSS 1 Bucureşti, Riposta Bucureşti, CSM Braşov, Steaua Bucureşti şi CSS Slobozia. La copii, Alexandra Manole (CSS Slobozia) s-a clasat pe locul al 2-lea, iar Cristina Muşat (CSS Slobozia) pe poziţia a 7-a, în timp ce la masculin competiţia a fost dominată de sportivii CSS Slobozia, Claudiu Nenovici, Ionuţ Popa şi Mihăiţă Dragomir ocupînd, în ordine, primele 3 locuri, iar Nicuşor Mirea clasîndu-se pe poziţia a 5-a. La cadeţi, Loredana Dima şi Cristina Constandache şi-au adjudecat primele două locuri, iar Lavinia Popa a terminat concursul pe poziţia a 5-a, în timp ce la băieţi primele trei poziţii au fost ocupate de scrimerii CSS Slobozia, în ordine, Iulian Teodosiu, George Iancu şi Mădălin Bucur dominînd concursul, iar Cristian Duţu a terminat pe poziţia a 5-a.
«A fost un bun prilej de verificare a sportivilor noştri înaintea viitoarelor confruntări, rezultatele arătînd, pe categorii, că CSS Slobozia rămîne o forţă la nivel naţonal în probele juvenile. O menţiune specială pentru Alexandra Manole, Cristina Muşat, Claudiu Nenovici, Ionuţ Popa, Mihăiţă Dragomir şi Nicuşor Mirea, sportivi care provin de la centrul de pregătire al comunei Săveni şi care cu siguranţă vor călca pe urmele colegilor lor, Loredana Dima, Mihai Cruţu, Mădălin Bucur, Ştefania Duţescu, componenţi ai loturilor naţionale care s-au format la centrul Sudiţi. Vreau să mulţumesc în mod special primarului din Săveni, Nicolae Ursache, pentru sprijinul acordat sportivilor şi să anunţ că în luna mai, comuna Săveni va găzdui o nouă ediţie a tradiţionalei Cupa Ialomiţei la categoriile copii şi speranţe» a declarat antrenorul Marin Cruţu. (George ŞEITAN)
Publicat de George ŞEITAN la 13:46 0 comentarii
Atleţii CSS Slobozia, la Bacău
La începutul lunii martie, la Bacău, s-au desfăşurat Campionatele Naţionale de juniori 3 pe teren acoperit la atletism, judeţul nostru fiind reprezentat de 5 atleţi ai CSS Slobozia, pregătiţi de prof. Ion Neaşcu, care au participat în probele de 60m, 300m, 4x200m şi aruncarea greutăţii. Cea mai bună performanţă a fost realizată de ştafeta CSS Slobozia, cu Petrişor Oprescu, Alexandru Armeanu, Gabriel Pintilie şi Vasilică Dobre, care a ocupat locul al 10-lea din cele 36 de echipe prezente la start. Pe distanţa de 300 de metri, Alexandru Armeanu s-a clasat al 9-lea din 56 de concurenţi. Pe de altă parte, să menţionăm că pe data de 21 martie se va desfăşura etapa judeţeană de cros, competiţie rezervată elevilor de liceu. De asemenea, pe 28 martie, va fi organizată etapa judeţeană de tetratlon, rezervată şcolilor generale, premergătoare etapei de zonă care se va desfăşura la Slobozia în prima parte a lunii viitoare. (George ŞEITAN)
Publicat de George ŞEITAN la 13:44 0 comentarii
Amara a învins pe Ţăndărei şi a relansat lupta pentru titlu
Formaţia Victoria Amara a reuşit să producă surpriza etapei a 18-a a campionatului judeţean, învingînd cu scorul de 2-1 pe Victoria Ţăndărei, liderul la zi al Ligii a 4-a. Am spus surpriza rundei datorită locurilor ocupate de cele două echipe înaintea etapei din weekend-ul precedent, dar, pe teren, amărenii au fost clar peste ocupanta primei poziţii în fotbalul ialomiţean, oaspeţii avînd doar o tresărire de orgoliu pe finalul partidei cînd gazdele terminaseră «carburantul».
Amara a început foarte bine partida şi a deschis scorul prin Marius Pletea după numai cîteva minute de joc, după care Valentin Moraru a trecut pe lîngă majorarea scorului în mai multe situaţii. Pe fondul dominării clare a Victoriei Amara, ţăndărenii au avut cîteva tresăriri de orgoliu şi şi-au adus aminte că ei sînt cei care conduc clasamentul în Liga a 4-a. Însă, cu Ştefan Bucur în formă de zile mari, cu Sorin Negustoru peste care anii parcă nu trec şi cu experienţa în zona centrală a apărării a lui Bruno Stroe, care este şi antrenorul echipei, amărenii au reuşit să blocheze toate atacurile oaspeţilor. Apoi, Cătălin Mişu a pus umărul la dublarea avantajului gazdelor, după ce s-a distrat în careu cu apărarea condusă de Mircea Stoica, iar la pauză Amara a intrat cu un avantaj liniştitor.
După pauză, tot gazdele au fost mai periculoase, dar Auraş Constantin, în două rînduri, a preferat acţiuni proprii în locul unor pase către coechipieri mult mai bine poziţionaţi. Apoi, după minutul 65, oaspeţii au pus stăpînire pe joc, şi au presat în speranţa că vor putea întoarce rezultatul în favoarea lor. N-au reuşit decît să reducă din diferenţă, prin Silivestru Rusen, în urma unei lovituri libere deviată de vîrful Victoriei Ţăndărei, chiar dacă oaspeţii au mai înscris o dată pe finalul partidei, gol anulat corect pentru o poziţie de ofasid la acelaşi Rusen. (George ŞEITAN)
Colelia a ratat două penalty-uri
Formaţia Spicul Colelia pare să-şi pună singură piedică în încercarea timidă de a evita retrogradarea în eşalonul secund al fotbalului ialomiţean. Jucătorii din Colelia au ratat nu mai puţin decît două lovituri de pedeapsă în partida disputată pe teren propriu în faţa Voinţei Reviga, la scorul de 0-1 în favoarea oaspeţilor. Colelia n-a reuşit să strîngă în acest campionat decît 8 puncte din 54 de puncte posibile, fiind la 8 puncte distanţă de locul care asigură salvarea de la retrogradarea în Categoria Onoare. Misiunea echipei amintite pare cu atît mai dificilă cu cît, în următoarele 4 etape, Spicul se va confrunta cu Abatorul Slobozia (locul 2), Recolta Gheorghe Lazăr (locul 4), Victoria Ţăndărei (locul 1), Victoria Amara (locul 6) şi Rapid Feteşti (locul 3), fiind foarte greu de crezut că va obţine vreun punct în aceste jocuri.
Rezultatele rundei a 18-a
Olimpia Brazii-Unirea Griviţa 5-2
Viitorul Axintele-Viitorul Platoneşti 4-0
Players Slobozia-Recolta Bărcăneşti 3-0
Victoria Munteni Buzău-Unirea Ion Roată 2-0
Spicul Colelia-Voinţa Reviga 0-2
Libertatea Sălcioara-Abatorul Slobozia 1-4
Victoria Amara-Victoria Ţăndărei 2-1
Clasament după etapa a 18-a
1. Victoria Ţăndărei 41p, 2. Abatorul Slobozia 41p, 3. Rapid Feteşti 37p, 4. Recolta Gheorghe Lazăr 36p, 5. Players Slobozia 33p, 6. Victoria Amara 31p, 7. Viitorul Platoneşti 30p, 8. Olimpia Brazii 29p, 9. Viitorul Axintele 29p, 10. Victoria Munteni Buzău 23p, 11. Voinţa Reviga 23p, 12. Libertatea Sălcioara 16p, 13. Recolta Barcăneşti 13p, 14. Unirea Ion Roată 11p, 15. Unirea Griviţa 9p, 16. Spicul Colelia 8p.
Publicat de George ŞEITAN la 22:54 0 comentarii
Liga a 4-a, etapa a 18-a, sîmbătă, 13 martie, ora 16,00
Victoria Ţăndărei caută să se detaşeze,
Abatorul şi Gheorghe Lazăr continuă cursa de urmărire
Formaţia antrenată de Mircea Stoica, Victoria Ţăndărei, liderul la zi al clasamentului campionatului judeţean, cu un avans de 3 puncte faţă de principala urmăritoare, Abatorul Slobozia, caută să se distanţeze în ierarhia Ligii a 4-a. Elevii lui Stoica vor evolua în deplasare, la Victoria Amara, formaţie care nu a cunoscut gustul succesului în acest retur de campionat, ultima victorie a amărenilor într-un meci oficial datînd din anul trecut, în ultima etapă a turului, cînd aceştia s-au impus pe teren propriu cu scorul de 6-2 în dauna Voinţei Reviga.
Abatorul Slobozia pare a avea o misiune facilă pe terenul celor de la Libertatea Sălcioara, formaţie care etapa precedentă s-a împiedicat la Reviga, scor 1-7, în tentativa de a se păstra cît mai departe de zona fierbinte a clasamentului, locul al 13-lea, primul loc retrogradabil în Categoria Onoare. În schimb, Abatorul pare a avea serioase probleme, în sensul că jocul formaţiei pregătite de prof. Constantin Prepeliţă suferă, în jocul de la Amara cîştigînd datorită greşelilor uriaşe ale gazdelor, în timp ce în jocul din etapa precedentă cu Rapid Feteşti, slobozenii au fost salvaţi în ultimele minute graţie unei lovituri de la 11 metri după ce au fost conduşi cu 2-0 şi 3-1.
La retrogradare, situaţia pare să se limpezească o dată cu trecerea etapelor din retur, în sensul că, după cum anticipam în urmă cu o săptămînă, Spicul Colelia şi Unirea Griviţa par deja condamnate să joace sezonul viitor în Categoria Onoare, avînd 8 şi, respectiv 9 puncte, în timp ce Unirea Ion Roată şi Recolta Bărcăneşti mai trag speranţe într-o salvare miraculoasă de la eşalonul secund. Partidele acestei runde, de la Colelia, Munteni Buzău şi Slobozia par să fie decisive pentru soarta ultimelor patru clasate după etapa a 17-a în campionatul judeţean de fotbal. (George ŞEITAN)
Olimpia Brazii-Unirea Griviţa
Arbitri: Gh. Andrei, S. Ioniţă, Şt. Mitroi
Viitorul Axintele-Viitorul Platoneşti
Arbitri: M. Moise, G. Urse, I: Pîrîiescu
Players Slobozia-Recolta Bărcăneşti
Arbitri: A. Zaharia, A. Mihalcea, D. Dobre
Victoria Munteni Buzău-Unirea Ion Roată
Arbitri: M. Hagiu, I. Alexe, M. Nedelcu
Spicul Colelia-Voinţa Reviga
Arbitri: I. Moga, L. Ion, C. Ojog
Libertatea Sălcioara-Abatorul Slobozia
Rapid Feteşti-Recolta Gheorghe Lazăr
Arbitri: E. Iacob, L. Burlacu, R. Ionescu
Victoria Amara-Victoria Ţăndărei
Arbitri: R. Aron, V. Modrea, I. Munteanu
Clasament după etapa a 17-a
1. Victoria Ţăndărei 41p, 2. Abatorul Slobozia 38p, 3. Recolta Gheorghe Lazăr 36p, 4. Rapid Feteşti 34p, 5. Viitorul Platoneşti 30p, 6. Players Slobozia 30p, 7. Victoria Amara 28p, 8. Olimpia Brazii 26p, 9. Viitorul Axintele 26p, 10. Victoria Munteni Buzău 20p, 11. Voinţa Reviga 20p, 12. Libertatea Sălcioara 16p, 13. Recolta Barcăneşti 13p, 14. Unirea Ion Roată 11p, 15. Unirea Griviţa 9p, 16. Spicul Colelia 8p.
Publicat de George ŞEITAN la 21:24 0 comentarii
Start în returul Categoriei Onoare
Sîmbătă, 13 martie, începînd cu orele 16,00 şi duminică, 14 martie, tot de la orele 16,00, se va relua şi campionatul Categoriei Onoare, urmînd a se disputa etapa a 14-a în seriile I-a şi a II-a. Iată programul complet:
Borduşani-Movila
Mihail Kogălniceanu-Valea Ciorii
Viticola-Stelnica
Ograda-Bucu
Perieţi-Ciulniţa
Traian-Gura Ialomiţei
Gheorghe Doja-Giurgeni
Malu Roşu-Andrăşeşti
Raşi-Sfîntu Gheorghe
Cocora-Căzăneşti
Jilavele-Coşereni
Maia-Fierbinţi
Sărăţeni-Grindu
Borăneşti-Moldoveni
Categoria Promoţie, etapa a 2-a a returului
duminică, 14 martie, orele 16,00
Mărculeşti-Albeşti
Giunamea Armînească-Slobozia Nouă
Gheorghe Lazăr-Iazu
Bucu-Scînteia
Vlădeni-Bueşti
Gimbăşani-Brîncoveni
Ciulniţa-Ştiinţa Slobozia
Păltiniş-Omega Miloşeşti
Spicul Miloşeşti stă
Steaua Borduşelu-Orboeşti
Alexeni-Valea Măcrişului
Manasia-Adîncata
Roşiori-Armăşeşti
Bărbuleşti-Dridu
Jilavele II-Gîrbovi
Înfrăţirea Jilavele-Broşteni
Moviliţa-Dinamo Borduşelu
Publicat de George ŞEITAN la 21:20 0 comentarii
FRF a amînat etapa a 20-a în Liga a 3-a
Unirea Slobozia va juca vineri, 19 martie, la Viitorul Chirnogi
Joi, Comitetul Executiv al Federaţiei Române de Fotbal a decis să amîne cu o săptămînă meciurile de fotbal contînd pentru campionatele Ligii a 2-a, a 3-a şi juniori. Astfel, Unirea Slobozia va evolua vineri, 12 martie, la Viitorul Chirnogi, partidele contînd pentru etapa a 20-a a seriei a 2-a a Ligii a 3-a fiind decalate pînă la data de vineri, 19 martie, cu începere de la orele 15,00. De asemenea, nici juniorii republicani ai CSS Slobozia nu vor evolua în deplasarea de la Săgeata Stejaru, programată duminică, 14 martie. (George ŞEITAN)
Liga a 3-a, vineri, 12 martie, ora 15,00
Unirea Slobozia trebuie să cîştige la Chirnogi
Formaţia Unirea Slobozia trebuie să îşi apropie victoria în deplasarea de la Viitorul Chirnogi, din judeţul Călăraşi, partidă contînd pentru etapa a 20-a a Ligii a 3-a, seria a 2-a. Meciul se va disputa astăzi, vineri, 12 martie, cu începere de la orele 15,00 şi va fi arbitrat la centru de Constantin Horia Ciucă, din Bucureşti, asistat la cele două linii de Rareş Ioan Căpăţîneanu, din Rîmnicu Vîlcea şi de Mihai Mustaţă, tot din Capitală. Observatorii jocului vor fi fostul arbitru Florin Chivulete, din Bucureşti şi Nicolae Sînge, din Berceni, judeţul Ilfov.
Elevii lui Ion Răuţă n-ar trebuie să-şi facă prea mari probleme în ceea ce priveşte disputa contra formaţiei călărăşene, care ocupă locul al 16-lea în clasament, cu numai 11 puncte, din moment ce Viitorul n-a reuşit pe teren propriu decît un singur succes în turul campionatului şi două rezultate de egalitate, pierzînd celelalte 7 jocuri disputate acasă. În schimb, slobozenii au de ce să fie încrezători în şansele lor datorită faptului că Unirea este una dintre formaţiile din Top 4 în privinţa meciurilor disputate pe teren străin. Viorel Gheorghe şi compania au reuşit 5 victorii externe şi un singur rezultat de egalitate, în timp ce alte patru jocuri au fost pierdute.
Interesant este că formaţia din Slobozia nu s-a împiedicat în dauna adversarilor mult mai slab cotaţi, cu o singură excepţie, înfrîngerile fiind suferite în deplasările de la Berceni, Viitorul Constanţa, Callatis Mangalia, doar CSM Medgidia, ocupanta locul al 15-lea fiind cea care iese din tipare. Unirea stă foarte bine şi în privinţa golaverajului în jocurile disputate în deplasare, avînd 17 goluri marcate şi 12 primite, în timp ce Viitorul Chirnogi are un golaveraj negativ la meciurile de acasă, numai 9 goluri marcate şi 24 primite.
Etapa precedentă, formaţia din Chirnogi a cîştigat categoric în deplasare, la scor de neprezentare, rezultat final 3-0, pe terenul celor de la Oil Terminal Constanţa, formaţia de la malul Mării avînd un singur succes acasă şi două rezultate de egalitate în acest sezon al Ligii a 3-a.
Oil Terminal s-a retras din campionat
Codaşa seriei a 2-a a Ligii a 3-a, Oil Terminal Constanţa a decis, marţi, să înainteze Federaţiei Române de Fotbal cererea privind retragerea din campionat din cauza dificultăţilor financiare pe care sponsorul echipei, societatea cu acelaşi nume, principalul operator din zona Mării Negre în ceea ce priveşte vehicularea ţiţeiului şi produselor petroliere. În urma retragerii formaţiei Oil Terminal, toate partidele pe care ar fi trebuit să le dispute pînă la finalul sezonului vor fi omologate cu scorul de 3-0 în favoarea adversarilor, însă rezultatele din tur se vor păstra. Oil Terminal n-a reuşit decît două victorii şi două rezultate de egalitate în acest campionat, restul de 15 partide disputate fiind încheiate cu înfrîngeri. Astfel, formaţiei Unirea Slobozia îi vor rămîne în cont cele trei puncte cîştigate pe teren propriu, în etapa a 7-a, scor 5-0, contra constănţenilor. Slobozenii ar fi urmat să întîlnească pe Oil Terminal Constanţa în etapa a 26-a, în deplasare. (George ŞEITAN)
Programul rundei a 20-a
Publicat de George ŞEITAN la 21:17 0 comentarii
Viorel Gheorghe, din nou decisiv pentru Slobozia
Unirea a surclasat Petrolul Berca şi aşteaptă un pas greşit al adversarelor la promovare
Formaţia antrenată de Ion Răuţă, Unirea Slobozia, s-a distrat cu Petrolul Berca în partida contînd pentru etapa a 19-a a Ligii a 3-a, disputată vineri, 5 martie, de la orele 15,00, pe stadionul «1 Mai» din Complexul Sportiv Municipal. Soare şi compania au zdrobit, scor 5-0, echipa buzoiană pregătită de fostul jucător al Gloriei Buzău, Romică Bunică, celebru pentru faptul că a dejucat un posibil blat între fosta sa echipă şi Steaua Bucureşti.
În prima parte a jocului, slobozenii au avut ceva dificultăţi în faza de construcţie, dar soarta le-a surîs şi cel mai bun jucător de atac al Unirii, Viorel Gheorghe şi-a pus capul la contribuţie pentru scorul pauzei, 2-0, printr-o dublă la fel ca şi-n etapa precedentă la Dunărea Călăraşi. După odihnă, mult mai relaxaţi şi la adăpostul rezultatului din prima repriză, elevii lui Ion Răuţă au arătat că ştiu şi fotbal. Constantin Toma, Costel Roşu şi Iulian Bogoş, ultimul la chiar prima atingere de balon după ce a fost introdus pe teren, au făcut ca tabela de marcaj să arate un neverosimil 5-0 în favoarea Unirii Slobozia, victorie care le permite slobozenilor să pregătescă în linişte disputa de la sfîrşitul acestei săptămîni de la Viitorul Chirnogi.
Altfel, într-un alt joc al etapei a 19-a, tot din seria a 2-a, foştii jucători ai Unirii Slobozia, Aurelian Chiţu şi Nicolae Hertu au punctat fiecare cîte o dată în victoria pe care formaţia lor, Viitorul Constanţa, a obţinut-o în deplasarea de la CS Domneşti, scor 5-1, după ce echipa finanţată de Gheorghe Hagi a fost condusă cu scorul de 0-1. Să remarcăm că Hertu a reuşit şi o pasă de gol în acelaşi joc care s-a disputat sîmbătă, 6 martie. Pe de altă partea, să specificăm şi că, în prima etapă a returului, Aurelian Chiţu a marcat unul dintre cele două goluri ale constănţenilor în succesul 2-0 cu CS Viscofil, meci restanţă al etapei a 18-a disputat pe 2 martie. (George ŞEITAN)
Celelalte rezultate ale etapei a 19-a
Farul 2 Constanţa-CS Eforie 0-0
Viitorul Ianca-Viitorul Însurăţei 3-0
Oil Terminal Constanţa-Viitorul Chirnogi 0-3
ACS Berceni-Dunărea Călăraşi 3-0
Partizanul Merei-CSM Medgidia 5-1
CS Viscofil-CS Tunari 3-1
CS Domneşti-Viitorul Constanţa 1-5
Utchim Găeşti-Callatis Mangalia 0-6
1. ACS Berceni 19 15 2 2 56-7 49 47pct
2. Viitorul Constanţa 19 14 2 3 39-8 31 44
3. UNIREA Slobozia 19 13 2 4 47-14 33 41
4. CALLATIS Mangalia 19 11 4 4 30-12 18 37
5. CS Viscofil 19 10 4 5 42-17 25 34
6. CS Domneşti 19 9 5 5 44-26 18 32
7. PETROLUL Berca 19 9 5 5 23-23 0 32
8. DUNĂREA Călăraşi 19 9 3 7 37-30 7 30
9. CS Tunari 19 8 6 5 25-22 3 30
10. PARTIZANUL Merei 19 7 5 7 25-32 -7 26
11. CS Eforie 19 7 5 7 21-25 -4 26
12. VIITORUL Ianca 19 6 2 11 28-43 -15 20
13. FARUL Constanţa II 19 4 8 7 26-25 1 20
14. VIITORUL Însurăţei 19 5 4 10 20-23 -3 19
15. CSM Medgidia 19 4 3 12 19-46 -27 15
16. VIITORUL Chirnogi 19 3 2 14 17-53 -36 11
17. UTCHIM Găeşti 19 2 2 15 18-64 -46 8
18. OIL TERMINAL C-ţa 19 2 2 15 15-62 -47 8
Juniorii republicani ai CSS Slobozia, o victorie şi o înfrîngere
Duminică, 7 martie, la Slobozia Nouă, echipele de fotbal juniori republicani ale Clubului Sportiv Şcolar Slobozia au reuşit o victorie în meciurile disputate cu echipele similare ale Dunării Galaţi, cedînd însă în cea de-a doua partidă. La juniori A, CSS Slobozia s-a impus, după o partidă dominată de oaspeţi, scor 2-0, în timp ce la juniori B, moldovenii şi-au apropiat victoria, scor 3-0. Întîlnirile au contat pentru prima etapă a returului Campionatului Naţional de juniori republicani. Următoarea etapă, micuţii fotbalişti ai CSS Slobozia se vor deplasa la Săgeata Stejaru, partidele juniorilor A şi B urmînd să se dispute duminică, 14 martie.
Junioarele 1 ale CSS Slobozia, învinse acasă
Formaţia de handbal junioare 1 a Clubului Sportiv Şcolar Slobozia a cedat, pe teren propriu, scor 20-22, la pauză 10-11, în dauna echipei LPS Brăila, într-un meci contînd pentru prima etapă a returului Campionatului Naţional, seria B. Tinerele handbaliste slobozence ocupă penultimul loc în clasamentul seriei, fiind penalizate cu 10 puncte pentru nerespectarea cerinţelor de vîrstă, în timp ce ierarhia este condusă de Oţelul Galaţi, cu 27 de puncte, urmată de CSS Galaţi, cu 25 de puncte şi CSS Constanţa, cu 23 de puncte. Etapa viitoare, CSS Slobozia va primi, tot acasă, liderul clasamentului seriei B, Oţelul Galaţi, formaţie care nu a înregistrat vreo înfrîngere în actualul sezon al campionatului, avînd 12 victorii şi 3 rezultate de egalitate. Meciul este programat duminică, 14 martie.
Publicat de George ŞEITAN la 20:10 0 comentarii
Gh. Lazăr a zdrobit Amara şi reintră în lupta pentru titlu
Recolta Gheorghe Lazăr îşi continuă cursa de urmărire a primelor două clasate în campionatul judeţean, după victoria de la Ţăndărei din etapa precedentă, scor 5-1, reuşind să scoată din calcule o altă pretendentă la podiumul Ligii a 4-a, Victoria Amara. Jucătorii antrenaţi de Cristea Petrică au făcut spectacol în disputa care a contat pentru etapa a 17-a, zdrobind practic formaţia care pînă sîmbătă a ocupat poziţia a 6-a a clasamentului. Un meci special şi pentru foştii jucători ai Victoriei Amara, George Năstase şi Valentin Negoiţă, acum componenţi de bază ai Recoltei Gheorghe Lazăr, dar şi pentru fostul manager al amărenilor, Ilie Lemnaru, actualul delegat al lăzărenilor. De remarcat prestaţia foarte bună a brigăzii de arbitri conduse de Rodel Aron, ajutat la cele două linii de asistenţii Liviu Burlacu şi Marius Anton.
Dacă înaintea partidei de la Gheorghe Lazăr se anticipa o întîlnire echilibrată, care s-ar fi vrut terminată cu un rezultat strîns, în realitate, Cristea şi compania au făcut instrucţie cu echipa pregătită de Bruno Stroe. Încă din startul meciului, gazdele s-au desprins la două goluri diferenţă, printr-o dublă chiar a fostului jucător al Victoriei Amara, George Năstase. Deşi au redus din handicap prin Cătălin Mişu, oaspeţii n-au reuşit să se ridice la înălţimea disputei, iar pînă la pauză Cioceanu a refăcut diferenţa de două goluri în favoarea Recoltei, ajungînd la cea de-a treia reuşită de la startul returului. Acelaşi Cioceanu avea să fie eliminat pentru cumul de cartonaşe galbene după numai o jumătate de oră de joc, iar sorţii păreau să le surîdă amărenilor care evoluau din acel moment cu un om în plus.
În schimb, deşi echilibrul numeric pe teren era rupt, în partea secundă, tot jucătorii Recoltei Gheorghe Lazăr au fost cei care au controlat partida, iar scorul mitanului al doilea, 4-0 pentru gazde, ne scuteşte, practic, de orice comentariu suplimentar. Cătălin Agapie, Alex Neculai, Cătălin Scurtu şi Costel Agapie au defilat prin apărarea visătoare a oaspeţilor şi au marcat cu lejeritate pentru cea mai categorică înfrîngere a Victoriei Amara în actuala ediţie de campionat. Astfel, după cum am anticipat, primele 4 formaţii din ierarhia Ligii a 4-a par a se fi desprins de restul plutonului, lupta pentru adjudecarea titlului de campioană judeţeană urmînd a se da între Victoria Ţăndărei, Abatorul Slobozia, Recolta Gheorghe Lazăr şi Rapid Feteşti, despărţite în ierarhie de 7 puncte cu 13 runde rămase de jucat din actualul sezon. La retrogradare, Spicul Colelia şi Unirea Griviţa par victime sigure în drumul către Categoria Onoare, în timp ce pentru de celelalte două locuri retrogradabile se zbat să scape Libertatea Sălcioara, Recolta Bărcăneşti şi Unirea Ion Roată.
Recolta Gheorghe Lazăr: A. Moise-Papuc, P. Cristea, Fătu-C. Agapie, Scurtu, Năstase, Negoiţă-Neculai, L. Radu, Cioceanu. Au mai jucat: C-tin Agapie, Caloianu, Vasile
Victoria Amara: Şt. Bucur-I. Dinu, Buzoianu, Cîlţea, Vintilă-Moraru, Negustoru, D. Bucur, Pletea, Mişu-A. Constantin. Au mai jucat: Constantinescu, Imbrea, M. Dinu. (George ŞEITAN)
Rezultatele complete al rundei a 17-a
Victoria Ţăndărei – Olimpia Brazii 2-1
Recolta Gheorghe Lazăr – Victoria Amara 7-1
Abatorul Slobozia - Rapid Feteşti 3-3
Voinţa Reviga – Libertatea Sălcioara 7-1
Unirea Ion Roată – Spicul Colelia 1-0
Recolta Bărcăneşti – Victoria Munteni Buzău 3-2
Viitorul Platoneşti – Players Slobozia 1-4
Unirea Griviţa – Viitorul Axintele 1-7
Publicat de George ŞEITAN la 19:44 0 comentarii
Elevii lui Răuţă debutează pe teren propriu în 2010
Unirea Slobozia are nevoie de 3 puncte cu Berca
Unirea Slobozia îşi face astăzi, vineri, 5 martie, începînd cu orele 15,00, debutul pe teren propriu în returul sezonului 2009-2010, formaţia antrenată de Ion Răuţă urmînd să se confrunte pe stadionul municipal «1 Mai» cu Petrolul Berca, într-un meci contînd pentru etapa a 19-a a Ligii a 3-a. Slobozenii îşi pun mari speranţe într-un succes, orice alt rezultat în afara unei victorii putînd să-i scoată definitiv din lupta pentru ocuparea unuia dintre primele două locuri ale clasamentului. Mai ales că, marţi, 2 martie, constănţenii de la Viitorul au reuşit să cîştige restanţa cu CS Viscofil, scor 2-0, şi au refăcut diferenţa de trei puncte care îi separa de Unirea, acum aflată pe poziţia a 3-a a clasamentului.
Partida dintre Unirea şi Petrolul Berca va fi condusă la centru de arbitrul bucureştean Grigore Dan Botescu, asistat la cele două linii de Ionuţ Bobe, din Videle, judeţul Teleorman şi Florin Ştefan, din Buzescu, tot judeţul Teleorman, în timp ce observatorii întîlnirii vor fi Constantin Safta, din Ploieşti şi Grigore Ciupitu, din Bucureşti. Amănunte live de la partida pe care elevii lui Ion Răuţă o vor disputa astăzi puteţi vedea pe siteul sportulialomitean.blogspot.com. Reamintim că, în jocul tur, Unirea a repurtat cea mai categorică victorie din deplasare în acest sezon al Ligii a 3-a, învingînd cu scorul de 6-0 formaţia buzoiană, iar fostul jucător al slobozenilor, Nicolae Hertu a reuşit atunci să marcheze nu mai puţin decît 4 goluri, celelalte două fiind «opera» lui Stan.
De altfel, pentru Petrolul Berca aceasta a reprezentat şi unica înfrîngere pe teren propriu la mai mult de două goluri diferenţă, petroliştii cedînd acasă şi cu Partizanul Merei, scor 0-2, dar au trecut cu 1-0 de Viitorul Constanţa. Etapa precedentă, Berca a învins fără probleme pe teren propiu «lanterna roşie» a seriei a 2-a, Oil Terminal Constanţa, scor 3-0, ultimul gol al Petrolului fiind marcat chiar de Mihălcescu, legitimat la Unirea Slobozia pînă în iarna trecută. (George ŞEITAN)
Farul 2 Constanţa-CS Eforie
Viitorul Ianca-Viitorul Însurăţei
Oil Terminal Constanţa-Viitorul Chirnogi
ACS Berceni-Dunărea Călăraşi
Partizanul Merei-CSM Medgidia (6 martie, ora 15,00)
CS Viscofil-CS Tunari (6 martie, ora 15,00)
CS Domneşti-Viitorul Constanţa (6 martie, ora 15,00)
Utchim Găeşti-Callatis Mangalia (6 martie, ora 15,00)
Publicat de George ŞEITAN la 12:33 0 comentarii
Liga a 4-a, etapa a 17-a, sîmbătă, 6 martie, ora 16,00
Reuşesc Ţăndărei şi Abatorul să rupă clasamentul?
Spulberată pe teren propriu etapa precedentă, în debutul returului Ligii a 4-a, de Recolta Gheorghe Lazăr, liderul Victoria Ţăndărei caută să se răzbune pe Olimpia Brazii, ocupanta locului al 8-lea în campionatul judeţean, la 12 puncte de prima poziţie. Aceasta, mai ales că, în partida tur de la Brazii, elevii lui Mircea Stoica au cedat fără drept de apel în faţa Olimpiei, scor 2-4, după ce golgheterul gazdelor, Cristian Dumitrache a reuşit să marcheze nu mai puţin decît 4 goluri într-un interval de 60 de minute. O altă partidă foarte interesantă a rundei a 17-a va fi cea de la Slobozia, dintre Abatorul şi Rapid Feteşti, echipa antrenată de prof. Constantin Prepeliţă avînd posibilitatea să mai scape de una dintre contracandidatele la un loc pe podium, după ce etapa trecută Bunea şi compania au trecut, în deplasare, de Victoria Amara, scor 2-1. În tur, Abatorul a remizat, scor 1-1, la Feteşti, după ce Marian Nohai a dechis scorul cu 5 minute înainte de fluierul de final, dar Nicolae Marin a egalat în prelungirile meciului pentru gazde.
De asemenea, cea de-a treia partidă, în ordinea clasamentului, care suscită interes este cea dintre performera rundei anterioare, Recolta Gheorghe Lazăr, care va primi acasă replica formaţiei Victoria Amara, «rănită» după insuccesul contra Abatorului Slobozia, scor 1-2. În cazul unei victorii, coroborate cu un eşec al formaţiei Rapid Feteşti la Abatorul, practic, clasamentul se va rupe între primele trei echipe ale campionatului judeţean şi restul plutonului, lupta pentru accesul la barajul de promovare în Liga a 3-a devenind din ce în ce mai interesantă. În partea inferioară a ierarhiei, etapa din weekend va clarifica în mare măsură soarta primeia dintre formaţiile care vor retrograda în acest sezon al Ligii a 4-a, chiar dacă ar mai rămîne de jucat 15 etape. Derby-ul suferinţei se va juca la Ion Roată, între Unirea din localitate şi Spicul Colelia, formaţii care ocupă ultimele două poziţii ale campionatului judeţean, ambele cu cîte 8 puncte, dar la alte 8 puncte de locul al 12-lea, ocupat de Libertatea Sălcioara, şi care asigură rămînerea în Liga a 4-a. (George ŞEITAN)
Programul complet al etapei a 17-a
Victoria Ţăndărei – Olimpia Brazii
Arbitri: G. Niţu, V. Modrea, I. Pîrîiescu
Recolta Gheorghe Lazăr – Victoria Amara
Arbitri: R. Aron, L. Burlacu, M. Anton
Abatorul Slobozia - Rapid Feteşti
Arbitri: I. Stan, J. Dimache, A. Mihalcea
Voinţa Reviga – Libertatea Sălcioara
Arbitri: Gh. Andrei, S. Ioniţă, R. Ionescu
Unirea Ion Roată – Spicul Colelia
Arbitri: A. Zaharia, V. Stan, T. Stan
Arbitri: M. Bazac, D. Dobre, D. Avram
Viitorul Platoneşti – Players Slobozia
Arbitri: M. Zamfir, M. Alexandru, Gh. Stoian
Unirea Griviţa – Viitorul Axintele
Arbitri: C. Borangic, A. Bucurică, Şt. Mitroi
Publicat de George ŞEITAN la 11:16 0 comentarii
Mihai Cruţu, medaliat cu aur alături de echipa României
În intervalul 19-22 februarie, s-au desfăşurat la Sofia, capitala Bulgariei, întrecerile contînd pentru trofeul internaţional de scrimă-sabie cadeţi (14-17 ani), dotate cu trofeul «Eltropolski Sabre». La start s-a aliniat un număr de 88 de sportivi din 9 ţări, Turcia, Israel, Moldova, Germania, Grecia, Georgia, Italia, România şi Bulgaria, competiţia fiind inclusă în Circuitul European al federaţiei internaţionale de specialitate. Potrivit unei informări a Direcţiei pentru Sport Ialomiţa, pe lîngă lotul naţional al ţării noastre, a fost invitată să participe şi echipa Clubului Sportiv Şcolar Slobozia.
Lipsită de aportul sportivului Mihai Cruţu, cel mai valoros scrimer al secţiei, acesta participînd alături de prima reprezentativă a României, sportivii CSS Slobozia au avut o comportare meritorie, clasîndu-se la final pe locul al 6-lea din cele 14 formaţii participante. Slobozenii pregătiţi de prof. Marin Cruţu, de la care s-au remarcat Mădălin Bucur şi Iulian Teodosiu, au învins cu 45-36 reprezentativa Israelului, pentru intrarea în primele 8 echipe, au cedat cu 26-45 meciul disputat chiar împotriva selecţionatei României, ratînd astfel accesul în primele 4 echipe, dar au trecut cu 45-43 de reprezentativa Georgiei. În meciul pentru ocuparea locului 5, la mare luptă, CSS Slobozia a cedat cu 44-45 în faţa Greciei, după ce scorul era favorabil scrimerilor slobozeni la un moment dat, 44-42.
În schimb, echipa României, cu Mihai Cruţu în mare formă, a cîştigat trofeul şi medaliile de aur, trecînd cu 45-26 de Turcia, 45-26 de CSS Slobozia, 45-39 în semifinale de Italia şi 45-43 în finală de reprezentativa Bulgariei. «De remarcat faptul că Mihai Cruţu a avut o evoluţie foarte bună, avînd o contribuţie decisivă mai ales în ultimele două meciuri, cu Italia şi Bulgaria. Ca urmare a acestei evoluţii, sportivul nostru urmează să participe la Campionatul European de Cadeţi din perioada 2-8 martie, de la Atena şi la Campionatele Mondiale de Juniori din intervalul 1-5 aprilie, care se vor desfăşura în Azerbaidjan» se mai arată în comunicatul DSJ Ialomiţa. (George ŞEITAN)
Publicat de George ŞEITAN la 18:09 0 comentarii
Gheorghe Lazăr a spulberat liderul campionatului judeţean, Ţăndărei
Sîmbătă, 27 februarie, începînd cu orele 16,00, s-au disputat meciurile contînd pentru prima etapă a returului campionatului judeţean de fotbal, de departe, cel mai interesant joc al rundei a 16-a fiind cel de la Ţăndărei, care a opus echipele Victoria din localitate, liderul la zi al Ligii a 4-a şi Recolta Gheorghe Lazăr, ocupanta locului al treilea. Într-o atmosferă demnă de un derby al fotbalului ialomiţean, cu un arbitraj asupra căruia planează suspiciunea unei singure greşeli din zecile de decizii luate pe parcursul celor 90 de minute, partida a fost la discreţia oaspeţilor. Mult mai experimentaţi, foarte bine aşezaţi în teren de antrenorul Petrică Cristea, cu un Sandu Cioceanu în formă de zile mari «arînd» banda stîngă a terenului, lăzărenii s-au impus mult mai clar decît o arată scorul final.
După ce Adrian Papuc a deschis scorul pentru Gheorghe Lazăr, cu un eurogol ce ar fi meritat văzut şi pe CNN (şut din marginea careului mare, în diagonală, în colţul lung), gazdele au echilibrat disputa graţie unui penalty uşor acordat şi transformat fără niciun fel de dificultate de Andrei Cimpoeru, care a stabilit şi scorul pauzei. După odihnă, însă, jucătorii Recoltei au făcut, practic, ce-au vrut cu apărarea mult prea visătoare a Ţăndăreiului, elevii lui Mircea Stoica fiind clar depăşiţi atît pe extrema dreaptă, unde Cătălin Agapie a făcut o repriză secundă mult mai bună, dar mai ales pe partea stîngă, unde Cioceanu şi, apoi, înlocuitorul acestuia Costel Agapie au decis jocul. În mitanul secund, Laurenţiu Radu, Cioceanu de două ori şi rezerva acestuia, Costel Agapie au marcat pentru un neverosimil 5-1 în favoarea lăzărenilor, la care noile achiziţii George Năstase, Valentin Negoiţă (ambii de la Victoria Amara) şi Alexandru Neculai (Unirea Griviţa) par să se fi încadrat perfect în sistemul de joc 3-4-3 practicat de fosta campioană judeţeană. Despre gazde, putem aprecia eforturile organizatorice, la înălţimea unui asemenea joc, însă echipa Victoria Ţăndărei a părut mult mai obosită decît adversarul de sîmbătă. (George ŞEITAN)
Rezultatele complete ale rundei a 16-a
Olimpia Brazii – Viitorul Axintele 2-5
Players Slobozia – Unirea Griviţa 5-1
Victoria Munteni Buzău – Viitorul Platoneşti 1-0
Spicul Colelia – Recolta Bărcăneşti 3-2
Libertatea Sălcioara – Unirea Ion Roată 2-1
Rapid Feteşti – Voinţa Reviga 3-0
Victoria Amara – Abatorul Slobozia 1-2
Victoria Ţăndărei – Recolta Gheorghe Lazăr 1-5
Clasament după etapa a 16-a
1. Victoria Ţăndărei 38p, 2. Abatorul Slobozia 37p, 3. Recolta Gheorghe Lazăr 33p, 4. Rapid Feteşti 33p, 5. Viitorul Platoneşti 30p, 6. Victoria Amara 28p, 7. Players Slobozia 27p, 8. Olimpia Brazii 26p, 9. Viitorul Axintele 23p, 10. Victoria Munteni Buzău 20p, 11. Voinţa Reviga 17p, 12. Libertatea Sălcioara 16p, 13. Recolta Barcăneşti 10p, 14. Unirea Griviţa 9p, 15. Unirea Ion Roată 8p, 16. Spicul Colelia 8p.
Viorel Gheorghe i-a «scos» pe elevii lui Ion Răuţă
Unirea Slobozia a debutat cu victorie în returul Ligii a 3-a
Formaţia antrenată de Ion Răuţă, Unirea Slobozia, a cîştigat în deplasare, scor 2-1, partida disputată vineri, 26 februarie, contra Dunării Călăraşi, meciul contînd pentru prima etapă a returului Ligii a 3-a. Deşi au fost conduşi încă din startul jocului, după ce gazdele au deschis scorul dintr-o lovitură de la 11 metri, ca urmare a unui fault comis de fundaşul central al slobozenilor, Vali Toma, elevii lui Răuţă nu au acuzat şocul. Imediat, Viorel Gheorghe a reuşit să restabilească egalitatea, la pauză intrîndu-se cu acelaşi rezultat.
În partea secundă, oaspeţii au dominat clar partida, iar inevitabilul s-a produs în ultimele 10 minute de joc, cînd acelaşi neobosit Viorel Gheorghe i-a adus în avantaj pe slobozeni şi, practic, a asigurat toate cele trei puncte Unirii. De menţionat că, pentru trupa călărăşeană a evoluat şi slobozeanul Dumitru Gheorghe, fostul component al formaţiei Unirea Urziceni fiind cel care a obţinut lovitura de pedeapsă din care Dunărea a reuşit unicul gol.
Etapa viitoare, vineri, 5 martie, de la orele 15,00, Unirea Slobozia va primi pe teren propriu replica formaţiei Petrolul Berca, de care în tur a dispus cu un scor zdrobitor, 6-0 şi care etapa precedentă a avut un meci foarte uşor în compania ultimei clasate, Oil Terminal, de care buzoienii au trecut cu un scor de neprezentare, 3-0. Partida va conta pentru runda a 19-a a Ligii a 3-a şi se va disputa pe stadionul «1 Mai», fiind totodată şi prima apariţie oficială a grupării galben-albastre pe teren propriu în acest an. (George ŞEITAN)
Celelalte rezultate ale etapei a 18-a
CS Eforie-Utchim Găeşti 2-0
CSM Medgidia-Farul 2 Constanţa 1-4
Viitorul Însurăţei-Partizanul Merei 1-1
CS Tunari-Viitorul Ianca 4-1
Viitorul Chirnogi-CS Domneşti 1-1
Petrolul Berca-Oil Terminal Constanţa 3-0
Callatis Mangalia-ACS Berceni 0-2
Viitorul Constanţa-CS Viscofil (se joacă marţi, 2 martie)
1. ACS Berceni 18 14 2 2 53-7 46 44p
2. VIITORUL Constanţa 17 12 2 3 32-7 25 38
3. UNIREA Slobozia 18 12 2 4 42-14 28 38
4. CALLATIS Mangalia 18 10 4 4 24-12 12 34
5. CS Domneşti 18 9 5 4 43-21 22 32
6. PETROLUL Berca 18 9 5 4 23-18 5 32
7. CS Viscofil 17 9 4 4 39-14 25 31
8. DUNĂREA Călăraşi 18 9 3 6 37-27 10 30
9. CS Tunari 18 8 6 4 24-19 5 30
10. CS Eforie 18 7 4 7 21-25 -4 25
11. PARTIZANUL Merei 18 6 5 7 20-31 -11 23
12. VIITORUL Însurăţei 18 5 4 9 20-20 0 19
13. FARUL Constanţa II 18 4 7 7 26-25 1 19
14. VIITORUL Ianca 18 5 2 11 25-43 -18 17
15. CSM Medgidia 18 4 3 11 18-41 -23 15
16. UTCHIM Găeşti 18 2 2 14 18-58 -40 8
17. VIITORUL Chirnogi 18 2 2 14 14-53 -39 8
18. OIL TERMINAL 18 2 2 14 15-59 -44 8
Adunarea Generală a echipelor de Divizia D a hotărît
Liga a 4-a se reia pe 27 februarie
La sfîrşitul săptămînii precedente, sîmbătă, 20 februarie, la sediul Asociaţiei Judeţene de Fotbal Ialomiţa, delegaţii echipelor din campionatul judeţean au votat pentru ca Liga a 4-a să se reia în data de 27 februarie, potrivit programării iniţiale realizate de secretariatul Asociaţiei. Exista şi varianta amînării cu o săptămînă a startului returului, din cauza condiţiilor meteo şi a stării precare a terenurilor de fotbal din Ialomiţa, însă ar fi trebuit să existe de-a lungul celei de-a doua părţi a sezonului mai multe etape intermediare, care într-o oarecare măsură ar fi afectat formaţiile care nu dispun de jucători decît la sfîrşiturile de săptămînă.
De asemenea, cu aceeaşi ocazie, preşedintele Comisiei Judeţene de Arbitri, Vasile Bratu, a ţinut să se întîlnească face-to-face cu delegaţii echipelor participante în Liga a 4-a. Mai întîi, şeful arbitrilor din Ialomiţa a distribuit cîteva materiale informative reprezentanţilor formaţiilor din campionatul judeţean, după care discuţiile au fost libere. «Nu vreau să aud de intervenţii privind delegările arbitrilor. Accept doar informaţii privind prestaţiile brigăzilor şi nu sugestii privind delegările. Nu voi face concesii pentru unele formaţii sau nedreptăţi pentru altele» a ţinut să pună punctul pe «i» noul şef al fluieraşilor din judeţ. Acesta a pus în vedere echipelor participante în cea mai importantă competiţie judeţeană şi faptul că trebuie să asigure măsuri de ordine la terenul de joc. Pentru formaţiile din Liga a 4-a şi Categoria Onoare va fi obligatorie prezenţa la stadion a nu mai puţin decît 4 oameni de ordine, care vor fi identificaţi şi legitimaţi, dar şi care vor putea fi identificaţi lesne după ce AJF Ialomiţa va distribui veste reflectorizante cu inscripţia «Ordine» pentru aceştia.
Totodată, fostul arbitru de Liga I Vasile Bratu tras şi un semnal de alarmă, după ce mai mulţi delegaţi s-au plîns la şedinţa din weekend-ul precedent de prestaţiile brigăzilor de arbitri din zona Urziceni. «Voi ţine din scurt activitatea subcolegiului Urziceni. Vreau să nu fie oaia neagră a arbitrilor pentru că sînt şi ei oameni şi trebuie să le dăm credibilitate» a completat preşedintele Comisiei Judeţene a Arbitrilor. «Vina este a noastră. Nu a sunat niciun arbitru să întrebe cît îmi dai să cîştigi meciul? Noi sîntem primii vinovaţi...» a reacţionat unul dintre delegaţii prezenţi în sală. În plus, preşedintele AJF Ialomiţa, prof. Mihai Basarab a ţinut să transmită un avertisment arbitrilor care oficiază la meciurile din cele trei ligi ale fotbalului judeţean: «Arbitrii care cer bani sau care bat apropouri cu privire la unele sume de bani vor fi excluşi din arbitraj. Avem exemple în acest sens» a avertizat preşedintele Basarab.
În plus, să menţonăm că, printre noutăţile prezentate delegaţilor echipelor din campionatul judeţean se numără şi faptul că în cazul nedisputării unui joc din diverse motive, arbitrilor le va trebuie decontat transportul şi o indemnizaţie de cîte 30 de lei de către echipa gazdă. Totodată, o partidă nu se poate disputa dacă la stadion nu se prezenintă cel puţin doi arbitri, Însă, în situaţia în care jocul nu se dispută din cauze imputabile AJF, baremul de arbitraj va trebuie asigurat de echipa gazdă, iar transportul formaţiei oaspete va fi decontat de Asociaţie, adică 10 litri de combustibil la suta de kilometri. La final, să menţionăm că, duminică, 21 februarie, conducerea AJF Ialomiţa s-a întîlnit şi cu observatorii din judeţul nostru, discuţiile fiind purtate pe marginea rapoartelor de observare şi obligaţiilor pe care aceştia le au cu ocazia desfăşurării jocurilor din prima şi a doua ligă ialomiţeană. (George ŞEITAN)
Publicat de George ŞEITAN la 19:41 1 comentarii

References: CSM 
 CSM 

CSM 
 CSM 
 CSM 
 CSM 
 CSM 

CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM